Konstantinova
Šis raksts ir par ciemu Dagdas novadā. Par pilsētu Ukrainā skatīt rakstu Starokostjantiņiva. Konstantinova (IPA: [kɔnstantinɔva]) ir ciems Krāslavas novada Konstantinovas pagastā, pagasta centrs. Izvietojusies pagasta dienviddaļā pie autoceļa Dagda—Auleja, 30 km no novada centra Krāslavas un 267 km no Rīgas. Apdzīvotā vieta izveidojusies ap bijušās Konstantinovas muižas (Konstantinowo) centru. Izaugusi padomju gados kā Iskras ciema padomes un padomju saimniecības «Iskra» ciemats. Konstantinovā atrodas pagasta pārvalde, sākumskola, tautas nams, bibliotēka, feldšeru un vecmāšu punkts, Krūmāju pasta nodaļa, veikals, katoļu baznīca. 20.gadsimta 30.gados Konstantinovā darbojās Dagdas lauksaimniecības skola (1956.gadā pārdēvēta par Dagdas lauksaimniecības tehnikumu). 1970.gadā tehnikumu slēdza.